b'\n_START_ARTICLE_\nQuo vadis\n_START_PARAGRAPH_\nQuo vadis er en historisk roman af den polske forfatter Henryk Sienkiewicz udgivet i 1896. Titlen er latin og betyder Hvor g\xc3\xa5r du hen? Den hentyder til Det Nye Testamente, Johannesevangeliet kapitel 13, vers 36 og legenden om apostlen Peter, der p\xc3\xa5 flugt fra Rom i et syn ser Jesus og sp\xc3\xb8rger ham: \xe2\x80\x9dQuo vadis, Domine?\xe2\x80\x9d (Hvor g\xc3\xa5r du hen, Herre?). _NEWLINE_Quo vadis foreg\xc3\xa5r i Rom under kejser Neros kristenforf\xc3\xb8lgelser, og omhandler k\xc3\xa6rligheden mellem den unge kristne kvinde Lygia og den romerske officer Marcus Vinicius, som nyligt er vendt sejrende hjem fra England. Konfronteret med den kristne enkelhed og spirituelle kraft i kontrast til den ford\xc3\xa6rvede romerske luksus, v\xc3\xa6lger Marcus Vinicius kristendommen._NEWLINE_Quo vadis er filmatiseret mindst syv gange. Den mest kendte filmatisering er den MGM-producerede storfilm fra 1951 med bl.a. Robert Taylor og Peter Ustinov i hovedrollerne._NEWLINE_Henryk Sienkiewicz blev tildelt nobelprisen i litteratur i 1905 hovedsagelig p\xc3\xa5 grund af denne bog.'